Lisaks sisulistele  küsimustele deklareeritavatest huvidest, millest Äripäev on mitu korda kirjutanud näiteks reformierakondlase Jaanus Rahumägi villaskandaali valguses, tekitavad lahkhelisid ka tehnilised küsimused. Nimelt esitatakse praegu aastas kuni 30 000 deklaratsiooni ning korruptsiooniseaduse eelnõu näeb ette nende arvu vähendamist mõne tuhandeni. Põhiargumendiks kontrolli vähendamiseks on, et praegu ei suuda keegi deklaratsioone nagunii kontrollida ja seega on neist vähe kasu.